રેલવે અધિકારીઓએ કહ્યું કે, ‘કાલુપુરથી વટવા વચ્ચે એક ત્રીજી લાઇન નાખવી જરુરી છે. જેથી ઘણીવાર મુંબઈ તરફથી આવતી ટ્રેનને સ્ટેશન બહાર પ્લેટફોર્મ માટે જે 30 મિનિટ જેટલો સમય રાહ જોવી પડે છે તે ન જોવી પડે.’ ઉદાહરણ તરીકે મુંબઈથી અમદાવાદ આવવા માટે કર્ણાવતી બપોરે 1-40 વાગ્યે નીકળે છે અને ડબલ ડેકર બપોરે 2-20 વાગ્યે નીકળે છે જોકે બંને ટ્રેન અમદાવાદ એક સાથે જ પહોંચે છે. તેથી અધિકારીઓના જણાવ્યા પ્રમાણે જો ત્રીજો ટ્રેક ચાલુ કરવામાં આવે તો આ સમસ્યાનું નિવારણ આવી શકે છે. આ માટે કાલુપુરથી વટવા સુધી 10 કિમીનો ટ્રેક બિછાવવા માટે રુ.38 કરોડ ખર્ચ થશે.